Zaporižžjan alue

Zaporižžjan alue ( tai ) on hallinnollinen alue Ukrainan kaakkoisosassa Dneprin ja Asovanmeren välillä. Noin 1,67 miljoonan asukkaan alueen hallinnollinen keskus on Zaporižžjan kaupunki (722 713 as., 2021).

Aluetta rajaa lännessä Hersonin, pohjoisessa Dnipropetrovskin ja idässä Donetskin alue sekä etelässä on Asovanmeri. Zaporižžjan alue on tärkeä Ukrainan teollisuus- ja maatalousalue.

Väestö
Vuoden 2021 alussa Zaporižžjan alueen väkiluvuksi arvioitiin 1 666 515 henkeä, joka oli 4,0 prosenttia vapaan Ukrainan väestöstä. Vuonna 2014 alkoi Venäjän miehitys Krimin niemimaalla, ja Venäjän tukemat nukkehallinnot ottivat osia kahdesta Ukrainan itäisestä alueesta tilapäiseen hallintaansa; näillä kolmella alueella asui yli viisi prosenttia Ukrainan väestöstä, jota väestöosuutta ei ole luettu edellä vapaaseen Ukrainaan kuuluvaksi. Zaporižžjan alueen asukkaista 77,5 prosenttia oli kaupunkilaisia.

Alueen väkiluvultaan suurimmat kaupungit ovat (2021): Zaporižžja (722 713 as.), Melitopol (150 768 as.), Berdjansk (107 928 as.), Enerhodar (52 887 as.) ja Tokmak (30 132 as.). Yli 10 000 asukkaan kaupunkeja tai kaupunkityyppisiä taajamia (ktt) ovat lisäksi Polohy (18 396 as.), Dniprorudne (18 036 as.), Vilnjansk (14 583 as.), Orih’iv (14 136 as.), Huljaipole (13 070 as.), Vasylivka (12 771 as.), Kamjanka-Dniprovska (12 332 as.), Myh’ailivka (ktt, 11 694 as.) ja Prymorsk (11 397 as.).

Hallinnollinen jako

Vuoden 2020 aluehallinnollisessa uudistuksessa Zaporižžjan alueen piirien määrä pudotettiin viiteen. Paikallistasolla eli aluehallinnon kolmannella tasolla piirit jakautuivat edelleen hromadoihin (kuntiin), joita oli alueella yhteensä 67 kappaletta. Piireissä sijaitsee 9 kaupunkia (joissa on 7 kaupunkipiiriä), 22 kaupunkityyppistä taajama (taajamatyyppi oli olemassa tammikuuhun 2024 asti) ja 914 kylää. Oheisessa taulukossa on esitetty piirien perustietoja:

 Nimi Ukrainalainen nimi,kyrillinen Asukkaita(2021) Kaupunki-laiset(%, 2021) Pinta-ala(km²) Hallintopaikka Hromadat(kpl) Sijainti-kartta Berdjanskin  piiri Бердянський район  Berdjansk(107 928 as.)8  70px Melitopolin  piiri Мелітопольський район  Melitopol(150 768 as.) 16  70px Polohyn  piiri Пологівський район  Polohy(18 396 as.)15  70px  Vasylivkan piiri Василівський район  Vasylivka(12 771 as.)11  70px   Zaporižžjan piiri Запорізький район  Zaporižžja(722 713 as.)17  70px 

 Historiaa 

 Venäjän hyökkäyssodan aika (2022–) 
Venäjän hyökkäyssodan aikana (2022–) Venäjä miehitti Zaporižžjan alueen eteläosat.

Lähteet

Aiheesta muualla

*